stanford-oval/wikipedia huggingface dataset:
Leif Lindeman
Aiheesta muualla

Kuvia tai muita tiedostoja aiheesta Leif Lindeman Wikimedia Commonsissa
Leif Lindemanin kotisivut
Lloyd Levin

Lloyd Levin on yhdysvaltalainen elokuvatuottaja. Hänen tunnetuimpia töitään ovat Lara Croft: Tomb Raider, United 93 ja Watchmen. Hän oli yhtenä tuottajana elokuvassa United 93, joka on saanut useita palkintoja ja oli ehdolla muun muassa BAFTA:n saajaksi monessa sarjassa.
Aiheesta muualla

Lloyd Levin Internet Movie Databasessa. (englanniksi)
Ludvig Lapsi

Ludvig Lapsi
Ludvig IV (893–911), lisänimeltään Ludvig Lapsi, oli viimeinen karolingien sukuun kuulunut Itä-Frankian kuningas vuosina 900–911.
Ludvig oli kuningas Arnulfin ainoa poika. Hänet julistettiin kruununperilliseksi vuonna 897 ja kruunattiin kuninkaaksi isänsä kuoleman jälkeen vuonna 900, jolloin hän oli vain 7-vuotias. Lapsikuninkaan puolesta valtakunnan asioita hoitivat Mainzin arkkipiispa Hatto I ja Konstanzin piispa Salomo. Ludvig IV:n valtakaudella maa oli unkarilaisten toistuvien hyökkäysten kohteena. Hänen kuolemansa jälkeen maa oli hajaannuksen tilassa.
Liliyana Natsir
Aiheesta muualla

Kuvia tai muita tiedostoja aiheesta Liliyana Natsir Wikimedia Commonsissa
Le Mans

| Le Mans |
| --- | --- |
 Näkymä kaupunkiin.
 Le Mans
 Koordinaatit: 48°00′28″N, 0°11′54″E 
Valtio:  Ranska
Alue:  Pays de la Loire
Departementti:  Sarthe
Arrondissementti:  Le Mans
Hallinto:  
 – Pormestari:  Jean-Claude Boulard
Pinta-ala:  
 – Kokonaispinta-ala:  52,81 km²
Korkeus:  38–134 m
Väkiluku (2010):  142 626
 – Väestötiheys:  2 701 as./km²
Postinumero:  72000
 
 www.lemans.fr 
Infobox OKVirheellinen NIMI-arvo: 
Le Mans on kaupunki Sarthejoen varrella Ranskassa. Se sijaitsee Pays de la Loiren hallintoalueella ja on Sarthen departementin pääkaupunki. Kaupungissa on 142 626 asukasta (vuonna 2010).
Historia

Paikalla oli antiikin aikana roomalainen kaupunki Vinidium Gallia Lugdunensisin provinssissa. 200-luvulla rakennettu amfiteatteri on yhä näkyvissä kaupungissa. 1000-luvulla Le Mans toimi Anjoun ja Normandian hallitsijoiden kamppailukenttänä. 1000-luvulla aloitettiin Le Mansin katedraalin rakennustyöt.
Autourheilu

Autourheilun harrastajat tuntevat kaupungin Le Mansin 24 tunnin ajosta, joka on 24 tuntia kestävä autokilpailu ja yksi maailman tärkeimmistä urheilutapahtumista. Kilpailussa on tavoitteena vuorokauden yhtämittaisessa ajossa ajaa pisin mahdollinen matka. Kilpailu ajetaan Circuit de la Sarthen radalla lähellä Le Mansin kaupunkia.
Kilpailua on ajettu vuodesta 1923 saakka.
Kilpailusta on myös tehty dokumenttien lisäksi Lee H. Katzinin ohjaama fiktiivinen elokuva Le Mans (1971), jonka pääosassa on Steve McQueen. Uudempi elokuva on Le Mans 66 – täydellä teholla vuodelta 2019.
Aiheesta muualla

Kuvia tai muita tiedostoja aiheesta Le Mans Wikimedia Commonsissa
Tietoja kaupungista
Le Mansin ajot
Gallo-roomalainen seinä
Lea Sistonen

| Lea Sistonen> Henkilötiedot |
| --- | --- |
Syntynyt: 2. tammikuuta 1959 (ikä 65)
Kansalaisuus:  Suomi
Ammatti:  solu- ja molekyylibiologian professori, akatemiaprofessori (2004–2009)
Koulutus ja ura
Instituutti:  Åbo Akademi
Aiheesta muualla
Kotisivu
Lea Tuulikki Sistonen (s. 2. marraskuuta 1959) on solu- ja molekyylibiologian professori Åbo Akademissa. Hän oli akatemiaprofessori kaudella 1. elokuuta 2004 – 31. heinäkuuta 2009 tutkimusteemalla Solun puolustusmekanismit eri stressitilanteissa.
Hän on sekä Suomen Tiedeseuran (2003–) että Suomalaisen Tiedeakatemian (2004–) jäsen.
Aiheesta muualla

Lea Sistonen (Turku Centre for Biotechnology, Turku) (englanniksi) (researchgate.net)
Lino Panizza Richero

Lino Panizza Richero vuonna 2018.
Lino Panizza Richero (s. 14. tammikuuta 1944) on perulainen roomalaiskatolinen piispa. Hänet vihittiin kapusiinien papiksi 1. maaliskuuta 1969 ja nimitettiin Carabayllon hiippakunnan piispaksi 14. joulukuuta 1996. Piispaksi vihkiminen seurasi 2. helmikuuta 1997. Pääkonsekraattorina toimi Augusto Vargas Alzamora, jota avustivat Fortunato Baldelli ja Héctor Miguel Cabrejos Vidarte.
Legio VII Gemina

Legio VII Gemina Felix oli roomalainen legioona. Galba perusti legioonan vuonna 69 Hispania Tarraconensisissa ennen kuin hän marssi Roomaan. Legioona sai lisänimen Gemina sen jälkeen kun Vespasianus yhdisti sen toisen legioonan kanssa (ehkä Legio I Germanica). Vespasianus siirsi legioonan myös takaisi Hispaniaan Legio VI Victrixin ja Legio X Geminan tilalle jotka oli lähetetty Germaniaan.
Vuosina 86–89 legioonaa komensi Marcus Ulpius Traianus, myöhempi keisari Trajanus.
Aiheesta muualla

Wikimedia Commonsissa on kuvia tai muita tiedostoja aiheesta .
Legio VII Gemina - Livius.org (Arkistoitu – Internet Archive) (englanniksi)
Ludvig Karsten

Ludvig Karstenin omakuva vuodelta 1912
Maalaus Sininen keittiö vuodelta 1913
Ludvig Karsten (8. toukokuuta 1876 – 19. lokakuuta 1926) oli norjalainen taidemaalari. Hän syntyi Oslossa rakentaja Hans Heinrich Karstenin ja Ida Susanne Pfützenreuterin pojaksi. Suunnittelija Marie Karsten ja arkkitehti Heinrich Joachim Sebastian Karsten olivat hänen sisaruksiaan.
Karsten opiskeli Roomassa vuosina 1895–1896, Münchenissä 1896 ja 1900 sekä Pariisissa 1901 ja 1910. Hän matkusteli laajalti ja vieraili Italiassa, Saksassa, Espanjassa, Ranskassa, Pohjois-Afrikassa ja Turkissa. Vuodesta 1910 hän asui enimmäkseen Kööpenhaminassa, ja vuonna 1913 hän avioitui tanskalaisen kuvanveistäjä Michaela (Misse) Frederikke Haslundin (1886–1943) kanssa. Avioliitto kesti vuoteen 1917. Karsten kuoli Pariisissa aivoverenkiertohäiriöön syksyllä 1926.
Karsten oli uusimpressionisti; hänen vaikutteisiinsa lukeutuivat Edvard Munch ja Henri Matisse. Norjan Taiteen, arkkitehtuurin ja suunnittelun kansallismuseossa on useita hänen maalauksiaan, kuten Kristi gravleggelse (1904), Vårkveld i Ula (1905), Tæring (1907), Det blå kjøkken ("Sininen keittiö", 1913), Det røde kjøkken ("Punainen keittiö", 1913) ja Flukten fra Egypt (1922). Bergenin museossa Karsten on edustettuna teoksillaan Søsken ja Batseba. Ruotsin kansallismuseossa on teos Den lyse og mørke akt ja Tanskan Statens Museum for Kunstissa Golgata. Oslon Stenersenmuseetin kokoelmiin kuuluvat Adam og Eva ja Gobelin.
Karsten tuli myös tunnetuksi aiemmin eläneiden taiteilijoiden, kuten Jacopo Bassanon, Jusepe de Riberan ja Rembrandtin töiden parafraaseista.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ludvig Karsten
Linoleenihappo

Alfalinoleenihappo
Gammalinoleenihappo
Linoleenihappo on yhteisnimitys sellaisille monityydyttymättömille pitkäketjuisille rasvahapoille, joiden molekyylissä on 18 hiiliatomia ja niiden välillä kolmessa kohdassa kaksoissidos. Sellaisia ovat:
Alfalinoleenihappo (α-linoleenihappo, ALA), myös lyhyemmin linoleenihappo, kuuluu omega-3-rasvahappoihin ja on välttämätön rasvahappo
Gammalinoleenihappo (γ-linoleenihappo, GLA), kuuluu omega-6-rasvahappoihin.
Molekyylirakenteeltaan nämä eroavat toisistaan siinä, missä kohdassa kaksoissidokset ovat.
Ihmisen elimistön keskimääräinen linoleenihappopitoisuus on kasvanut siten, että 20 prosenttia ihmisen rasvakudoksesta muodostuu linoleenihapoista, joista on tullut rasvakudoksen yleisin rasvahappo.
Locronan

Pyhän Ronanin kirkko.
Locronan [lɔkʁɔnɑ̃] (bretoniksi Lokorn) on kunta Bretagnen hallintoalueella Finistèren departementissa. Kunnan asukasluku vuonna 2014 oli 819. Pinta-alaltaan kunta on 8,08 neliökilometriä.
Kunnan nimi viittaa 500-luvulla vaikuttaneeseen irlantilaiseen pyhiinvaeltajaan Ronaniin, joka asettui alueelle levittämään kristinuskoa ja jota pidetään Locronanin kylän perustajana. Hänet on julistettu katolisen kirkon pyhimykseksi.
Locronan on kauneimpien ranskalaiskylien järjestön Les Plus Beaux Villages de France jäsen.
Aiheesta muualla

Kuvia tai muita tiedostoja aiheesta Locronan Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: fr:Locronan & en:Ronan of Locronan
Käännös suomeksi
Legio VI Ferrata

Kirjoitus kivilaatassa "VEXILLA TIO LEG VI FERR" (suom. Legion VI Ferratan lähtö), Israel.
Legio VI Ferrata (suom. raudoitettu) oli Julius Caesarin vuonna 58 eaa. perustama roomalainen legioona ja sen tunnus oli härkä. Legioonaa kutsuttiin myös nimellä Fidelas Constantas, joka tarkoittaa uskollista ja vakaata.
Ferrata osallistui Rooman sisällissotiin Caesarin puolella Hispaniassa, jossa se sai lisänimen Hispaniensis. Vuonna 48 eaa. Caesar vei legioonan Aleksandriaan, Egyptiin, jossa se kärsi musertavan tappion. Legioona oli tämän jälkeen Syrian ja Bithynia et Pontuksen provinsseissa.
Vuonna 44 eaa. Ferrata lakkautettiin, mutta se perustettiin uudestaan seuraavana vuonna. Ja 36 eaa. se otti osaa Parthian sotaan. Vuosina 9 eaa.–73 jaa. legioona oli Syyrian varuskunnassa, jossa se taisteli parthialaisia vastaan parthialaissodissa ja juutalaisia vastaan ensimmäisessä juutalaissodassa 66–73.
Vuonna 215 legioona oli lähteissä viimeisen kerran, jolloin se oli taas Juudeassa.
Aiheesta muualla

Kuvia tai muita tiedostoja aiheesta Legio VI Ferrata Wikimedia Commonsissa
Adams, Matthew J.: Excavating the Base of the Roman VIth Ferrata Legion in Israel Archaeological Institute of America.  1.7.2017. Viitattu 16.9.2018 (englanniksi).
Bohstrom, Philippe: Cremated Soldier Found in Cooking Pot at Vast Roman Camp in Israel Haaretz.  26.12.2017. Viitattu 16.9.2018 (englanniksi).
Roman Legionary Camp Uncovered in Israel Sci-News.com.  10.7.2015. Viitattu 16.9.2018 (englanniksi).
Mor, Menahem: The Second Jewish Revolt: The Bar Kokhba War, 132-136 CE, s. 294–.  BRILL, 4.5.2016.  ISBN 978-90-04-31463-4.  Teoksen verkkoversio.
Locus-palkinto

| Locus-palkinto |
| --- | --- |
Palkinnon antaja:  Locus
Locus-palkinto on Locus-lehden myöntämä palkinto. Palkinnot jaetaan lehden lukijoiden kyselyn perusteella.
Palkinto jaetaan muun muassa parhaan science fiction-, fantasia- ja kauhukirjan sarjassa.
Palkintokategoriat

Palkintokategorioita ovat muun muassa:
Locus-palkinto parhaasta romaanista
Locus-palkinto parhaasta tieteiskirjallisuuden romaanista
Locus-palkinto parhaasta fantasiakirjallisuuden romaanista
Locus-palkinto parhaasta esikoisromaanista
Locus-palkinto parhaasta nuorten aikuisten kirjasta
Käännös suomeksi
Le Mansin 24 tunnin ajo 1923

Circuit de la Sarthe vuonna 1923
Le Mansin 24 tunnin ajo 1923 oli historian ensimmäinen Le Mansin 24 tunnin ajo. Se ajettiin 26.–27. toukokuuta Circuit de la Sarthen radalla Le Mansissa Ranskassa. Kilpailun voittivat André Lagache ja René Léonard.
Tulokset

| Sija | Luokka | Nro | Kuljettajat | Auto | Moottori | Kierrokset |
| --- | --- | --- | --- | --- | --- | --- |
| 1 | 3.0 | 9 |  André Lagache  René Léonard | Chenard et Walcker Sport | Chenard et Walcker 3.0L I4 | 128 |
| 2 | 3.0 | 10 |  Raoul Bachmann   Christian d'Auvergne | Chenard et Walcker Sport | Chenard et Walcker 3.0L I4 | 124 |
| 3 | 2.0 | 23 |  Paul Gros  Raymond de Tornaco | Bignan 11HP Desmo Sport | Bignan 2.0L I4 | 120 |
| 4 | 3.0 | 8 |  Capt. John F. Duff  Frank Clement | Bentley 3 Litre Sport | Bentley 3.0L I4 | 112 |
| 5 | 2.0 | 24 |  Philippe de Marne  Jean Martin | Bignan 11HP Commercial | Bignan 2.0L I4 | 112 |
| 6 | 8.0 | 1 |  André Dills  Nicolas Caerels | Excelsior Albert 1er | Excelsior 5.3L I6 | 112 |
| 7 | 3.0 | 11 |  Fernand Bachmann  Raymond Glaszmann | Chenard & Walcker Tourisme | Chenard & Walcker 3.0L I4 | 110 |
| 8 | 5.0 | 7 |  Gérard de Courcelles  André Rossignol | Lorraine-Dietrich B3-6 | Lorraine-Dietrich 3.4L I6 | 108 |
| 9 | 8.0 | 2 |  Gonzaque Lécureul  "Flaud" | Excelsior Albert 1er | Excelsior 5.3L I6 | 106 |
| 10 | 1.5 | 28 |  Max de Pourtealés  Sosthene de la Rochefoucauld | Bugatti Brescia 16S | Bugatti 1.5L I4 | 104 |
| 11 | 3.0 | 17 |  "Migeot"  Eugène Verpault | Brasier TC4 | Brasier 2.1L I4 | 99 |
| 12 | 1.1 | 34 |  Lucien Desvaux  Georges Casse | Salmson VAL3 | Salmson 1.1L I4 | 98 |
| 13 | 3.0 | 16 |  "Belbue"  Paul Torchy | Delage DE 11HP | Delage 2.1L I4 | 98 |
| 14 | 3.0 | 19 |  Charles Montier  Albert Ouriou | Montier Speciale (Ford Model T) | Montier 2.0L I4 | 97 |
| 15 | 1.1 | 33 |  Maurice Benoist  Luis Ramon Buenovinci | Salmson VAL3 | Salmson 1.1L I4 | 93 |
| 16 | 2.0 | 21 |  M. Cappé  Jean Dourianou | Georges Irat 4/A3 | Georges Irat 2.0L I4 | 93 |
| 17 | 3.0 | 14 |  Jean de Marguenat  Gaston Delalande | Rolland-Pilain B22 | Rolland-Pilain 2.3L I4 | 92 |
| 18 | 1.1 | 35 |  Maurice Boutmy  Jérôme Marcandanti | Amilcar CV | Amilcar 1.0L I4 | 89 |
| 19 | 5.0 | 5 |  Robert Bloch  "Stalter" | Lorraine-Dietrich | Lorraine-Dietrich 3.4L I6 | 88 |
| 20 | 3.0 | 12 |  Edouard Probst  "Redon" | Berliet VH 12HP | Berliet 2.6L I4 | 88 |
| 21 | 3.0 | 15 |  Louis Sire  Georges Guignard | Rolland-Pilain R | Rolland-Pilain 2.2L I4 | 84 |
| 22 | 1.5 | 29 |  Louis Pichard  René Marie | Bugatti Brescia 16S | Bugatti 1.5L I4 | 82 |
| 23 | 2.0 | 25 |  Jean Pouzet  Edmond Pichon | Rolland-Pilain RP | Rolland-Pilain 1.9L I4 | 80 |
| 24 | 2.0 | 24 |  Jules Robin  Gérard Mariner | Rolland-Pilain RP | Rolland-Pilain 1.9L I4 | 80 |
| 25 | 1.5 | 30 |  Louis Balart  Charles Drouin | Corre La Licorne | Corre La Licorne 1.4L I4 | 80 |
| 26 | 2.0 | 27 |  Léon Molon  Lucien Molon | Vinot Deguingand BP 10HP | Vinot Deguingand 1.8L I4 | 77 |
| 27 | 3.0 | 18 |  "Maillon"  Léopold Jougeut | Brasier TB4 | Brasier 2.1L I4 | 76 |
| 28 | 2.0 | 20 |  Albert Colomb  W. Lestienne | Corre La Licorne EV 12CV | Corre La Licorne 2.0L I4 | 74 |
| 29 | 2.0 | 22 |  "Milhaud"  Pierre Malleveau | Georges Irat 4/A3 | Georges Irat 2.0L I4 | 73 |
| 30 | 1.1 | 32 |  Lucien Erb  Robert Battagliola | S.A.R.A. ATS | S.A.R.A. 1.1L I4 | 57 |
Lähde:
Zócalo

Zócalo
Zócalo on Meksikossa yleisesti käytetty nimitys kaupungin keskusaukiosta. Suurin zócalo on Méxicossa. Zócaloja on myös muun muassa Pueblassa ja Cholulassa.
Loco de Amor

| Loco de Amor Juanes |
| --- | --- | --- |

Studioalbumin tiedot
 Julkaistu: 15. maaliskuuta 2014
 Tuottaja(t): Juanes, Steve Lillywhite
 Tyylilaji: pop, Latino, Rock
 Levy-yhtiö: Universal Music Latino
Listasijoitukset
 36.
Juanesin muut julkaisut
| MTV Unplugged 2012 | Loco de Amor 2014 | Tigo Music Sessions 2014 |
Singlet albumilta Loco de Amor
 ”La Luz” Julkaistu: 16. joulukuuta 2013  ”Mi Pedazos” Julkaistu: 7. maaliskuuta 2014  ”Una Flor” Julkaistu: 10. kesäkuuta 2014
Loco de Amor (suom. hullu rakkaus) on Juanesin kuudes studioalbumi, joka julkaistiin 11. maaliskuuta 2014.
Albumi nousi Yhdysvalloissa Billboard 200 -listan sijalle 36.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja(t) | Kesto |  |  |  |  |  |
| 1. | Mil Pedazos | Juanes, Emmanuel del Real | Juanes | 3.11 |  |  |  |  |  |
| 2. | Loco de Amor | Juanes, Raquel Borges | Juanes | 3.20 |  |  |  |  |  |
| 3. | La Luz | Juanes | Juanes | 2.57 |  |  |  |  |  |
| 4. | La Verdad | Juanes, Emmanuel del Real | Juanes, Fernando Tobón | 3.03 |  |  |  |  |  |
| 5. | Una Flor | Juanes, Fernando Tobón | Juanes | 3.47 |  |  |  |  |  |
| 6. | Delirio | Juanes | Juanes | 4.11 |  |  |  |  |  |
| 7. | Laberinto | Juanes, Miguel Bosé | Juanes, Steve Wildey | 3.24 |  |  |  |  |  |
| 8. | Persiguiendo el Sol | Juanes, Miguel Bosé | Juanes | 3.43 |  |  |  |  |  |
| 9. | Corazón Invisible | Juanes. Miguel Bosé | Juanes, Steve Wildey | 3.20 |  |  |  |  |  |
| 10. | Me Enamoré de Ti | Juanes, Miguel Bosé | Juanes | 4.24 |  |  |  |  |  |
| 11. | Radio Elvis | Juanes | Juanes | 3.12 |  |  |  |  |  |
Zülfü Livaneli

| Zülfü Livaneli |
| --- | --- |
 Zülfü Livaneli
Henkilötiedot
Syntynyt: 20. kesäkuuta 1946 (ikä 78) Ilgın, Turkki
Kansalaisuus:  turkkilainen 
Ammatti:  kirjailija, runoilija, säveltäjä, laulaja, poliitikko
Aiheesta muualla
Kotisivu
Ömer Zülfü Livaneli (s. 20. kesäkuuta 1946 Ilgın, Turkki) on turkkilainen kirjailija, runoilija, säveltäjä, laulaja, poliitikko ja ihmisoikeusaktivisti.
Hän toimi maansa parlamentissa kansanedustajana Tasavaltalaisen kansanpuolueen (CHP) riveissä vuosina 2002–2007. Hän on tehnyt musiikillista yhteistyötä maansa ulkopuolella muun muassa kreikkalaisen laulajan Maria Farantourin, säveltäjä Mikis Theodorakisin ja amerikkalaisen laulajan Joan Baezin kanssa. Hän on ollut Unescon hyvän tahdon lähettiläänä vuodesta 1996. Hänen kirjojaan on käännetty useille kielille.
Livaneli ja Maria Farantouri konsertoimassa vuonna 2012.
Käännös suomeksi
Loculi

| Loculi (Lòcula) |
| --- | --- |
 Sijainti Nuoron maakunnassa
 Loculi
 Koordinaatit: 40.406°0′0″N, 9.609°0′0″E 
Valtio:   Italia
Alue:  Sardinia
Maakunta:  Nuoro
Pinta-ala:  
 – Kokonaispinta-ala:  38,15 km²
Korkeus:  26 m
Väkiluku:  517
Aikavyöhyke:  UTC+1
 – Kesäaika:  UTC+2
Postinumero:  08020
Suuntanumero(t):    0784
Rekisterikilpi:  NU
 
 http://www.comune.loculi.nu.it 
Infobox OKVirheellinen NIMI-arvo: 
Loculi (sardiksi Lòcula) on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 517 asukasta (vuonna 2016) ja sen pinta-ala on 38,15 neliökilometriä. Se sijaitsee 26 metrin korkeudella merenpinnasta.
Aiheesta muualla

Kuvia tai muita tiedostoja aiheesta Loculi Wikimedia Commonsissa
Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili
Limpopo (1890)

| Limpopo |
| --- | --- |


Aluksen vaiheet
Laskettu vesille:  1890
Poistui palveluskäytöstä:  1943
Tekniset tiedot
Uppouma:  288 t
Limpopo oli Portugalin laivaston vuonna 1890 vesillelaskettu tykkivene.
Valmistus

Alus laskettiin vesille 1890.
Palvelus

Alus poistettiin palveluksesta 1943.
Likaiset työt

| Likaiset työt> Dirty Jobs |
| --- | --- |
 Dirty Jobs with Mike Rowe
Tyyli:  Tositelevisio
Kestoaika:  40–44 minuuttia
Pääosissa:  Mike Rowe
Alkuperämaa:  Yhdysvallat
Alkuperäiskieli:  amerikanenglanti
Verkko:  Discovery Channel
Esitetty:  7. marraskuuta 2003 (pilotti), 26. heinäkuuta 2005 – 12. syyskuuta 2012
Tuotantokausia:  8
Jaksoja:  169
Tuotanto
Tuotantoyhtiö(t):  Pilgrim Films & Television
Aiheesta muualla
Virallinen sivusto
IMDb 
Likaiset työt (engl. Dirty jobs with Mike Rowe) oli yhdysvaltalainen tositelevisiosarja, jota juonsi Mike Rowe. Sarjaa esitettiin Discovery Channelilla kahdeksan tuotantokautta vuosina 2003−2012.
Sarjassa tutustuttiin erilaisiin ammatteihin, joita yhdisti niiden likaisuus. Työntekijä otti Mike Rowen mukaan apulaisekseen ja näytti hänelle ammattinsa inhottavimmat, vaarallisimmat ja likaisimmat työtehtävät, jotka Rowe joutui hoitamaan.
Sarjasta on tehty myös eurooppalainen versio, jonka juontajana on entinen jalkapallomaalivahti Peter Schmeichel.
Aiheesta muualla

Sarjan virallinen kotisivu (englanniksi)
Likaiset kädet (elokuva)

| Likaiset kädet |
| --- | --- |
 Jessica (Kati Outinen) ja Hugo (Matti Pellonpää).
Ohjaaja:  Aki Kaurismäki
Käsikirjoittaja:  Aki Kaurismäki
Tuottaja:  Hannu Kahakorpi
Säveltäjä:  Dmitri Šostakovitš
Kuvaaja:  Matti Kurkikangas
Leikkaaja:  Paavo Eskelinen
Lavastaja:  Risto Karhula
Pääosat:  Matti Pellonpää   Kati Outinen   Sulevi Peltola   Kaija Pakarinen
Valmistustiedot
Valmistusmaa:  Suomi
Tuotantoyhtiö:  Sputnik   Yleisradio TV1 / Teatteritoimitus
Ensi-ilta:  5. lokakuuta 1989
Kesto:  68 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Likaiset kädet on Aki Kaurismäen ohjaama suomalainen televisioelokuva vuodelta 1989. Se on Kaurismäen ainoa televisioelokuva ja perustuu dialogia myöten Jean-Paul Sartren näytelmään Likaiset kädet.
Likaiset kädet on esitetty ensiesityksen jälkeen televisiossa vain kerran, värikorjattuna versiona Teeman elokuvafestivaalilla 2015.
Elokuva poikkeaa Kaurismäen muusta tuotannosta ilmeeltään, sillä kuvaajana ei ole Kaurismäen vakiokuvaaja Timo Salminen vaan Yleisradion kuvaaja Matti Kurkikangas.
Näyttelijät

| 0 | 1 | 2 |
| --- | --- | --- |
|  Matti Pellonpää  | … |  Hugo    |
|  Kati Outinen  | … |  Jessica    |
|  Sulevi Peltola  | … |  Hoederer    |
|  Kaija Pakarinen  | … |  Olga    |
|  Pertti Sveholm  | … |  Louis    |
|  Kari Väänänen  | … |  Ivan    |
|  Pirkka-Pekka Petelius  | … |  Slick    |
|  Aake Kalliala  | … |  Georges    |
|  Esko Nikkari  | … |  Karsky    |
|  Hannu Lauri  | … |  ruhtinas    |
|  Hannu Viholainen  | … |  Charles    |
|  Asmo Hurula  | … |  Frantz    |
Likainen pommi
Aiheesta muualla

Backgrounder on Dirty Bombs United States Nuclear Regulatory Commission. (englanniksi)
”Dirty Bombs” (Arkistoitu 29.10.2004) Terrorism: Questions & Answers.  7.1.2004. Arkistoitu 29.10.2004. Viitattu 23.4.2023. (englanniksi)
Linognathidae

| Linognathidae |
| --- | --- |
 Koiratäi (Linognathus setosus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Alaluokka::  Siipikantaiset Pterygota
Ylälahko::  Uussiipiset Neoptera
Lahko::  Jäytiäiset Psocoptera
Alalahko::  Troctomorpha
Heimo::  Linognathidae  Webb, 1946
Suvut
 Linognathus Enderlein, 1905  Prolinognathus Ewing, 1929  Solenopotes Enderlein, 1904 
Katso myös
   Linognathidae Wikispeciesissä   Linognathidae Commonsissa 
Infobox OKNimi-testi OK: 
Linognathidae on jäytiäisten (Psocoptera) lahkoon kuuluva hyönteisheimo. Se kattaa yhteensä 3 sukua, joissa on noin 70 kuvattua lajia. Sen lajeista Suomessa elää ainakin koiria kiusaava koiratäi (Linognathus setosus), jota tavataan Suomessa yleisenä.
Aiheesta muualla

Laji.fi: Linognathidae
Iowa State University, Bug Guide: Family Linognathidae (englanniksi)
Lea Thompson

| Lea Thompson |
| --- | --- |
 Lea Thompson vuonna 2013.
Henkilötiedot
Koko nimi:  Lea Katherine Thompson
Syntynyt: 31. toukokuuta 1961 (ikä 63) Rochester, Minnesota
Kansalaisuus:  Yhdysvallat
Ammatti:  näyttelijä ja tanssija
Aiheesta muualla
IMDb 
Elonet
Lea Katherine Thompson (s. 31. toukokuuta 1961 Rochester, Minnesota) on yhdysvaltalainen näyttelijä ja tanssija. Hän on valmistunut Marshallin yliopistossa Minneapoliksessa.[lähde? ]
Nuorempana hän harrasti balettia ja tanssi 14-vuotiaasta asti ammattimaisesti, ja olisi saanut stipendejä useisiin baletteihin opiskelemaan. Hän piti kuitenkin itseään liian lyhyenä tanssijaksi lupaavasta uran alusta huolimatta, ja päätti alkaa keskittymään baletin sijaan näyttelemiseen. 20-vuotiaana hän muutti New Yorkiin, jossa hän näytteli Burger Kingin televisiomainoksessa.
Lea Thompson on näytellyt muun muassa elokuvissa Kovaa peliä, Punainen vaara, Paluu tulevaisuuteen -trilogia ja Ville Vallaton.
Yksityiselämä

Lea Thompson on ollut naimisissa Howard Deutchin kanssa vuodesta 1989. Heillä on kaksi tytärtä: Madeline ja Zoey.
Aiheesta muualla

Lea Thompson Internet Movie Databasessa. (englanniksi)
Lea Thompson Elonetissä.